title: A Bizottság 2008/40/EK irányelve ( 2008. március 28.) a 91/414/EGK tanácsi irányelvnek az amidoszulfuron és a nikoszulfuron hatóanyagként való felvétele céljából történő módosításáról (EGT-vonatkozású szöveg)

text:
               29.3.2008

               HU

               Az Európai Unió Hivatalos Lapja

               L 87/5

      A BIZOTTSÁG 2008/40/EK IRÁNYELVE

   (2008. március 28.)
   a 91/414/EGK tanácsi irányelvnek az amidoszulfuron és a nikoszulfuron hatóanyagként való felvétele céljából történő módosításáról
   (EGT-vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a növényvédő szerek forgalomba hozataláról szóló, 1991. július 15-i 91/414/EGK tanácsi irányelvre (1) és különösen annak 6. cikke (1) bekezdésére,
   mivel:

               (1)

               A 451/2000/EK (2) és az 1490/2002/EK (3) bizottsági rendelet megállapítja a 91/414/EGK irányelv 8. cikkének (2) bekezdésében említett munkaprogram harmadik szakaszának végrehajtására vonatkozó részletes szabályokat, és meghatározza azon hatóanyagok jegyzékét, amelyeket a 91/414/EGK irányelv I. mellékletébe történő esetleges felvételük céljából értékelni kell. Ez a jegyzék tartalmazza az amidoszulfuront és a nikoszulfuront („nicoszulfuron”).

               (2)

               A szóban forgó hatóanyagok esetében a bejelentők által javasolt felhasználási kört illetően megtörtént az emberi egészségre és a környezetre gyakorolt hatásoknak a 451/2000/EK és az 1490/2002/EK rendeletben meghatározott rendelkezések szerinti értékelése. Az említett rendeletek kijelölik a referens tagállamokat, amelyek az 1490/2002/EK rendelet 10. cikkének (1) bekezdése értelmében kötelesek a tárgyban értékelő jelentést és ajánlást benyújtani az Európai Élelmiszer-biztonsági Hatóságnak (EFSA). Az amidoszulfuron és a nikoszulfuron esetében Ausztria és az Egyesült Királyság volt a referens tagállam, és 2005. május 31-én, illetve 2005. december 7-én minden vonatkozó információ beérkezett.

               (3)

               Az értékelő jelentéseket a tagállamok és az EFSA szakmai vizsgálatnak vetették alá, majd 2007. január 22-én az amidoszulfuron és a nikoszulfuron tekintetében az EFSA egy-egy tudományos jelentése (4) formájában továbbították a Bizottságnak. A jelentéseket a Bizottság a tagállamokkal közösen, az Élelmiszerlánc- és Állat-egészségügyi Állandó Bizottság keretében felülvizsgálta, majd 2008. január 22-én az amidoszulfuronra, illetve a nikoszulfuronra vonatkozó bizottsági felülvizsgálati jelentés formájában véglegesítette.

               (4)

               A különböző vizsgálatokból az derült ki, hogy az amidoszulfuront és a nikoszulfuront tartalmazó növényvédő szerek várhatóan általában – és különösen a vizsgálatnak alávetett és a Bizottság felülvizsgálati jelentéseiben részletesen ismertetett felhasználási célokat illetően – megfelelnek a 91/414/EGK irányelv 5. cikke (1) bekezdésének a) és b) pontjában meghatározott követelményeknek. Ezeket a hatóanyagokat ezért helyénvaló felvenni az I. mellékletbe annak érdekében, hogy az említett irányelv rendelkezéseivel összhangban az e hatóanyagokat tartalmazó növényvédő szerekre vonatkozóan valamennyi tagállamban engedélyeket lehessen kiadni.

               (5)

               Egy hatóanyagnak az I. mellékletbe való felvétele előtt ésszerű időt kell adni arra, hogy a tagállamok és az érdekeltek felkészülhessenek a hatóanyag felvételéből eredő új követelmények teljesítésére.

               (6)

               A 91/414/EGK irányelvben előírt, egy adott hatóanyagnak az I. mellékletbe történő felvételéből fakadó kötelezettségek sérelme nélkül indokolt a felvétel után hat hónapot hagyni arra, hogy a tagállamok felülvizsgálhassák az amidoszulfuront és a nikoszulfuront tartalmazó növényvédő szerekre már kiadott engedélyeket, és ezáltal biztosíthassák a 91/414/EGK irányelvben és különösen annak 13. cikkében előírt követelmények, valamint az I. mellékletben meghatározott irányadó feltételek teljesülését. A tagállamok kötelesek az érvényes engedélyeket a 91/414/EGK irányelv rendelkezéseivel összhangban szükség szerint módosítani vagy visszavonni, illetőleg helyettük új engedélyeket kiadni. A fenti határidőtől eltérve indokolt hosszabb időt biztosítani a III. melléklet szerinti, az egyes növényvédő szerek valamennyi tervezett felhasználására vonatkozó teljes dossziénak a 91/414/EGK irányelvben meghatározott egységes elvekkel összhangban történő benyújtására és értékelésére.

               (7)

               A 3600/92/EGK bizottsági rendelet (5) keretében értékelt és a 91/414/EGK irányelv I. mellékletébe korábban felvett hatóanyagok kapcsán szerzett tapasztalatok azt mutatták, hogy nehézségeket okozhat annak értelmezése, hogy a már kiadott engedélyek jogosultjait az adatokhoz való hozzáféréssel kapcsolatban milyen kötelezettségek terhelik. A további nehézségek elkerülése végett szükségesnek mutatkozik egyértelművé tenni a tagállamok kötelezettségeit, így különösen azt, hogy kötelesek biztosítani, hogy az engedély jogosultja igazolja egy, az említett irányelv II. mellékletében előírt követelményeknek megfelelő dossziéhoz való hozzáférést. Ez az egyértelműsítés azonban az I. melléklet módosítása tárgyában eddig elfogadott irányelvekhez képest nem ró új kötelezettségeket a tagállamokra és az engedélyek jogosultjaira.

               (8)

               Ezért a 91/414/EGK irányelvet mindezeknek megfelelően módosítani kell.

               (9)

               Az ezen irányelvben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,

         ELFOGADTA EZT AZ IRÁNYELVET:
   1. cikk
   A 91/414/EGK irányelv I. melléklete ezen irányelv mellékletének megfelelően módosul.
   2. cikk
   A tagállamok legkésőbb 2009. április 30-ig elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. E rendelkezések szövegét, valamint az e rendelkezések és az irányelv közötti megfelelést bemutató táblázatot haladéktalanul megküldik a Bizottságnak.
   Ezeket a rendelkezéseket 2009. május 1-jétől alkalmazzák.
   A tagállamok által elfogadott rendelkezéseknek hivatkozniuk kell erre az irányelvre, vagy kihirdetésük alkalmával ilyen hivatkozással együtt kell megjelenniük. A hivatkozás módját a tagállamok határozzák meg.
   3. cikk
   (1)   A tagállamok a 91/414/EGK irányelvvel összhangban 2009. április 30-ig szükség szerint módosítják vagy visszavonják az amidoszulfuron és a nikoszulfuron hatóanyagot tartalmazó növényvédő szerekre kiadott engedélyeket.
   Ugyaneddig az időpontig ellenőrzik különösen az I. mellékletben az amidoszulfuron és a nikoszulfuron tekintetében előírt feltételek teljesülését, kivéve az adott hatóanyagra vonatkozó bejegyzés B. részében előírt feltételekét, továbbá azt, hogy az irányelv 13. cikkében előírt feltételekkel összhangban az engedély birtokosa rendelkezik-e az irányelv II. mellékletében előírt követelményeknek megfelelő dossziéval, vagy hozzáfér-e ilyen dossziéhoz.
   (2)   Az (1) bekezdéstől eltérően valamennyi olyan engedélyezett növényvédő szer esetében, amely amidoszulfuront vagy nikoszulfuront tartalmaz oly módon, hogy az az egyedüli hatóanyag vagy a hatóanyagok mindegyike legkésőbb 2008. október 31-ig felvételre került a 91/414/EGK irányelv I. mellékletében található jegyzékbe, a tagállamok – a 91/414/EGK irányelv VI. mellékletében előírt egységes alapelvekkel összhangban, az irányelv III. mellékletében foglalt követelményeknek megfelelő dosszié alapján, az amidoszulfuronra, illetőleg a nikoszulfuronra vonatkozóan az irányelv I. mellékletének B. részében megadott követelmények figyelembevételével – újból elvégzik a növényvédő szer értékelését. Ezen értékelés alapján a tagállamok meghatározzák, hogy a termék megfelel-e a 91/414/EGK irányelv 4. cikke (1) bekezdésének b), c), d) és e) pontjában előírt feltételeknek.
   Ezt követően a tagállamok:

               a)

               ha a termékben az amidoszulfuron vagy a nikoszulfuron az egyedüli hatóanyag, akkor legkésőbb 2012. október 31-ig szükség szerint módosítják vagy visszavonják az engedélyt; vagy

               b)

               ha a termék az amidoszulfuron vagy a nikoszulfuron mellett további hatóanyagokat is tartalmaz, akkor 2012. október 31-ig, vagy ha az későbbre esik, a kérdéses anyagot vagy anyagokat a 91/414/EGK irányelv I. mellékletébe felvevő irányelvben vagy irányelvekben e módosítás, illetve visszavonás céljából meghatározott időpontig szükség szerint módosítják vagy visszavonják az engedélyt.

         4. cikk
   Ez az irányelv 2008. november 1-jén lép hatályba.
   5. cikk
   Ennek az irányelvnek a tagállamok a címzettjei.

      Kelt Brüsszelben, 2008. március 28-án.

            a Bizottság részéről

         Androulla VASSILIOU

            a Bizottság tagja

      (1)  HL L 230., 1991.8.19., 1. o. A legutóbb a 2007/76/EK bizottsági irányelvvel (HL L 337., 2007.12.21., 100. o.) módosított irányelv.

      (2)  HL L 55., 2000.2.29., 25. o. A legutóbb az 1044/2003/EK rendelettel (HL L 151., 2003.6.19., 32. o.) módosított rendelet.

      (3)  HL L 224., 2002.8.21., 23. o. A legutóbb az 1095/2007/EK rendelettel (HL L 246., 2007.9.21., 19. o.) módosított rendelet.

      (4)  Az EFSA 116. sz. tudományos jelentése (2007), 1–86. o., Az amidoszulfuron hatóanyagot tartalmazó növényvédő szerek kockázatelemzésével kapcsolatos szakmai értékelés következtetései (véglegesítve: 2007. november 14.).
   Az EFSA 120. sz. tudományos jelentése (2007), 1–91. o., A nikoszulfuron hatóanyagot tartalmazó növényvédő szerek kockázatelemzésével kapcsolatos szakmai értékelés következtetései (véglegesítve: 2007. november 29.).

      (5)  HL L 366., 1992.12.15., 10. o. A legutóbb a 2266/2000/EK rendelettel (HL L 259., 2000.10.13., 27. o.) módosított rendelet.

      MELLÉKLET
      A 91/414/EGK irányelv I. mellékletében található táblázat vége a következő bejegyzésekkel egészül ki:

                     Szám

                     Közhasználatú név, azonosító számok

                     IUPAC-név

                     Tisztaság (1)

                     Hatálybalépés

                     A felvétel lejárata

                     Egyedi rendelkezések

                     „175

                     Amidoszulfuron
                     CAS-szám: 120923-37-7
                     CIPAC-szám: 515

                     3-(4,6-dimetoxipirimidin-2-il)-1-(N-metil-N-metilszulfonil-aminoszulfonil)karbamid
                     vagy
                     1-(4,6-dimetoxipirimidin-2-il)-3-mezil(metil) szulfamoilkarbamid

                     ≥ 970 g/kg

                     2009. január 1.

                     2018. december 31.

                     A.   RÉSZ
                     Kizárólag gyomirtó szerként való használata engedélyezhető.
                     B.   RÉSZ
                     Amidoszulfuront tartalmazó növényvédő szerek réteken és legelőkön kívüli felhasználásának engedélyezése iránti kérelmek elbírálásakor a tagállamok kötelesek különös figyelmet fordítani a 4. cikk (1) bekezdésének b) pontjában előírt kritériumokra, és az engedély kiadása előtt kötelesek biztosítani valamennyi szükséges adat és információ rendelkezésre állását.
                     A VI. mellékletben meghatározott egységes elvek érvényesítése érdekében figyelembe kell venni az Élelmiszerlánc- és Állat-egészségügyi Állandó Bizottság által 2008. január 22-én az amidoszulfuronra vonatkozóan véglegesített felülvizsgálati jelentésben és különösen annak I. és II. függelékében található következtetéseket.
                     Ebben az átfogó értékelésben a tagállamok kötelesek különös figyelmet fordítani:

                                 —

                                 a talajvíz egyes bomlástermékek által okozott szennyezéssel szembeni védelmére, ha a terméket érzékeny talajú vagy időjárású területeken alkalmazzák,

                                 —

                                 a vízinövények védelmére.

                           Ezekkel az azonosított kockázatokkal összefüggésben a szükségesnek mutatkozó körben kockázatcsökkentő intézkedéseket kell alkalmazni, például pufferzónákat kell kialakítani.

                     176

                     nikoszulfuron
                     CAS-szám: 111991-09-4
                     CIPAC-szám: 709

                     2-[(4,6-dimetoxipirimidin-2-il-karbamoil)szulfamoil]-N,N-dimetilnikotinamid
                     vagy
                     1-(4,6-dimetoxipirimidin-2-il)-3-(3-dimetilkarbamoil-2-piridilszulfonil)karbamid

                     ≥ 930 g/kg

                     2009. január 1.

                     2018. december 31.

                     A.   RÉSZ
                     Kizárólag gyomirtó szerként való használata engedélyezhető.
                     B.   RÉSZ
                     A VI. mellékletben meghatározott egységes elvek érvényesítése érdekében figyelembe kell venni az Élelmiszerlánc- és Állat-egészségügyi Állandó Bizottság által 2008. január 22-én a nikoszulfuronra vonatkozóan véglegesített felülvizsgálati jelentésben és különösen annak I. és II. függelékében található következtetéseket.
                     Ebben az átfogó értékelésben a tagállamok kötelesek különös figyelmet fordítani:

                                 —

                                 a vízi környezet DUDN metabolittal szembeni expozíciójának lehetőségére, ha a nikoszulfuront érzékeny talajú területeken alkalmazzák,

                                 —

                                 a vízinövények védelmére, és kötelesek gondoskodni arról, hogy az engedély feltételei között szükség szerint szerepeljenek kockázatcsökkentő intézkedések, mint például pufferzónák kialakítása,

                                 —

                                 a nem célnövények védelmére, és kötelesek gondoskodni arról, hogy az engedély feltételei között szükség szerint szerepeljenek kockázatcsökkentő intézkedések, mint például nem permetezett pufferzónák kialakítása,

                                 —

                                 a talajvíz és a felszíni vizek védelmére, ha a terméket érzékeny talajú és időjárású területeken alkalmazzák.”

         (1)  A hatóanyagok azonosításával és specifikációjával kapcsolatban további részletek a vizsgálati jelentésben találhatók.


title: Az Európai Parlament és a Tanács 2009/80/EK irányelve ( 2009. július 13.) a motorkerékpárok és segédmotoros kerékpárok kezelőszerveinek, ellenőrző és visszajelző lámpáinak jelöléséről (kodifikált változat) (EGT-vonatkozású szöveg)

text:
               4.8.2009

               HU

               Az Európai Unió Hivatalos Lapja

               L 202/16

      AZ EURÓPAI PARLAMENT ÉS A TANÁCS 2009/80/EK IRÁNYELVE

   (2009. július 13.)
   a motorkerékpárok és segédmotoros kerékpárok kezelőszerveinek, ellenőrző és visszajelző lámpáinak jelöléséről
   (kodifikált változat)
   (EGT-vonatkozású szöveg)
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 95. cikkére,
   tekintettel a Bizottság javaslatára,
   tekintettel az Európai Gazdasági és Szociális Bizottság véleményére (1),
   a Szerződés 251. cikkében megállapított eljárásnak megfelelően (2),
   mivel:

               (1)

               A motorkerékpárok és segédmotoros kerékpárok kezelőszerveinek, ellenőrző és visszajelző lámpáinak jelöléséről szóló, 1993. június 14-i 93/29/EGK tanácsi irányelvet (3) több alkalommal jelentősen módosították (4). Az áttekinthetőség és érthetőség érdekében ezt az irányelvet kodifikálni kell.

               (2)

               A 93/29/EGK irányelv egyike a motorkerékpárok és segédmotoros kerékpárok típusjóváhagyásáról szóló, 2002. március 18-i 2002/24/EK európai parlamenti és tanácsi irányelvvel (5) felváltott, a motorkerékpárok és segédmotoros kerékpárok típusjóváhagyásáról szóló, 1992. június 30-i 92/61/EGK tanácsi irányelv szerinti EK-típus-jóváhagyási rendszerre vonatkozó egyedi irányelveknek és a kezelőszervek, ellenőrző és visszajelző lámpák megjelölése tekintetében műszaki előírásokat állapít meg a motorok és segédmotoros kerékpárok tervezésére és felépítésére vonatkozóan. Ezek a műszaki előírások a tagállamok jogszabályainak közelítését szolgálják annak érdekében, hogy a 2002/24/EK irányelvben meghatározott EK-típusjóváhagyást valamennyi gépjárműtípus vonatkozásában alkalmazni lehessen. Következésképpen a 2002/24/EK irányelv által meghatározott, a járműrendszerekre, -alkatrészekre és önálló műszaki egységekre vonatkozó rendelkezések ezen irányelvre is alkalmazandók.

               (3)

               A harmadik országokban a piacrajutás megkönnyítése érdekében meg kell teremteni ezen irányelv és az ENSZ Európai Gazdasági Bizottsága (ENSZ–EGB) 60. számú előírásának (6) rendelkezései között az egyenértékűséget.

               (4)

               Ez az irányelv nem érinti az irányelveknek a nemzeti jogba történő átültetésére és alkalmazására vonatkozó, a III. melléklet B. részében meghatározott határidőkkel kapcsolatos tagállami kötelezettségeket,

         ELFOGADTA EZT AZ IRÁNYELVET:
   1. cikk
   Ezt az irányelvet kell alkalmazni a 2002/24/EK irányelv 1. cikkében említett valamennyi járműtípus kezelőszerveinek, ellenőrző és visszajelző lámpáinak megjelölésére.
   2. cikk
   A motorkerékpárok és segédmotoros kerékpárok kezelőszerveinek, ellenőrző és visszajelző lámpáinak jelölésére vonatkozó EK-alkatrész-típusjóváhagyás megadásához szükséges eljárást, valamint e járművek szabad mozgásának feltételeit a 2002/24/EK irányelv II., illetve III. fejezete rögzíti.
   3. cikk
   (1)   A 2002/24/EK irányelv 11. cikkének megfelelően ezen irányelv rendelkezései egyenértékűek az ENSZ–EGB 60. számú előírásának rendelkezéseivel.
   (2)   A tagállamok EK-alkatrész-típusjóváhagyást kiadó illetékes hatóságai elfogadják az (1) bekezdésben említett ENSZ–EGB rendelet előírásainak megfelelően kiadott jóváhagyásokat, valamint a megfelelő alkatrész-típusjóváhagyási jeleket, az ezen irányelv szerint kiadott megfelelő jóváhagyások alternatívájaként.
   4. cikk
   Ezt az irányelvet a 2002/24/EK irányelv 18. cikkének (2) bekezdésében említett eljárás szerint módosítani lehet, tekintettel:

               a)

               a 3. cikkben említett ENSZ–EGB-előírás módosításaira;

               b)

               az I. és II. mellékleteknek a műszaki fejlődéshez történő hozzáigazítására.

         5. cikk
   (1)   A tagállamok a kezelőszerveivel, ellenőrző és visszajelző lámpáival kapcsolatos okokból:

               —

               nem tagadhatják meg egy motorkerékpár- és segédmotoroskerékpár-típusra vonatkozó EK-típusjóváhagyás megadását, vagy

               —

               nem tilthatják meg motorkerékpárok és segédmotoros kerékpárok nyilvántartásba vételét, értékesítését vagy forgalomba helyezését,

         amennyiben a kezelőszervek, ellenőrző és visszajelző lámpák jelölése megfelel ezen irányelv követelményeinek.
   (2)   A tagállamok megtagadják az EK-típusjóváhagyás megadását a kezelőszervek, ellenőrző és visszajelző lámpák jelölésével kapcsolatos okok alapján minden új motorkerékpár- és segédmotoroskerékpár-típusra, ha ezen irányelv követelményei nem teljesülnek.
   (3)   A tagállamok közlik a Bizottsággal nemzeti joguknak azokat a főbb rendelkezéseit, amelyeket az ezen irányelv által szabályozott területen fogadnak el.
   6. cikk
   A III. melléklet A. részében említett irányelvvel módosított 93/29/EGK irányelv hatályát veszti, a III. melléklet B. részében említett irányelveknek a nemzeti jogba történő átültetésére és alkalmazására vonatkozó határidőkkel kapcsolatos tagállami kötelezettségek sérelme nélkül.
   A hatályon kívül helyezett irányelvre történő hivatkozásokat erre az irányelvre történő hivatkozásként kell értelmezni a IV. mellékletben szereplő megfelelési táblázattal összhangban.
   7. cikk
   Ez az irányelv az Európai Unió Hivatalos Lapjában való kihirdetését követő huszadik napon lép hatályba.
   Ezt az irányelvet 2010. január 1-jétől kell alkalmazni.
   8. cikk
   Ennek az irányelvnek a tagállamok a címzettjei.

      Kelt Brüsszelben, 2009. július 13-án.

            az Európai Parlament részéről

            az elnök

         H.-G. PÖTTERING

            a Tanács részéről

            az elnök

         E. ERLANDSSON

      (1)  HL C 325., 2006.12.30., 28. o.

      (2)  Az Európai Parlament 2007. június 19-i véleménye (HL C 146. E, 2008.6.12., 72. o.) és a Tanács 2009. július 7-i határozata.

      (3)  HL L 188., 1993.7.29., 1. o.

      (4)  Lásd a III. melléklet A részét.

      (5)  HL L 124., 2002.5.9., 1. o.

      (6)  E/ECE/TRANS/505 – Add. 59.

      I. MELLÉKLET

         ELŐÍRÁSOK A MOTORKERÉKPÁROK ÉS SEGÉDMOTOROS KERÉKPÁROK KEZELŐSZERVEINEK, ELLENŐRZŐ ÉS VISSZAJELZŐ LÁMPÁINAK EK-ALKATRÉSZ-TÍPUSJÓVÁHAGYÁSÁRA VONATKOZÓAN

      1.   FOGALOMMEGHATÁROZÁSOK
      Ennek az irányelvnek az alkalmazásában:

                  1.1.

                  „kezelőszerv”: a járműnek minden olyan része vagy berendezése, amelyeket a vezető közvetlenül tud működtetni, és ezáltal a jármű vagy az egyes részek üzemi állapotának, illetve működésének megváltoztatását idézi elő;

                  1.2.

                  „ellenőrző lámpa”: az a jelzés, amely egy készülék működtetését, üzemelését vagy kritikus állapotát, üzemzavart vagy egy funkció kimaradását jelzi;

                  1.3.

                  „visszajelző lámpa”: egy olyan készülék, amely információkat ad egy rendszer vagy egy egység rendeltetésszerű működéséről vagy állapotáról, például egy folyadék töltési szintjéről;

                  1.4.

                  „szimbólum”: képi megjelenítés egy kezelőszerv, ellenőrző lámpa vagy egy visszajelző lámpa megjelöléséhez.

            2.   ELŐÍRÁSOK
      2.1.   Megjelölés

      A járműbe a 2.1.5. pont szerint beépített kezelőszerveket, ellenőrző és visszajelző jelzőlámpákat a következő rendelkezéseknek megfelelően kell megjelölni.

                  2.1.1.

                  A szimbólumok egyértelműen térjenek el a háttér tónusától.

                  2.1.2.

                  A szimbólumokat a kezelőszerven vagy a megjelölendő kezelőszerv ellenőrző lámpáján vagy ezek közelében kell elhelyezni. Ha ez nem lenne lehetséges, akkor a szimbólumot és a kezelőszervet vagy az ellenőrző lámpát a lehető legrövidebb folyamatos vonallal kell összekötni.

                  2.1.3.

                  A távolsági fényt párhuzamosan futó vízszintes vonalakkal, a tompított fényt párhuzamosan futó, lefelé irányított vonalakkal kell ábrázolni.

                  2.1.4.

                  Ha az optikai ellenőrző lámpákhoz színeket használnak, akkor azok jelentése az alábbi legyen:
                  —   piros: veszély,
                  —   borostyán: figyelmeztetés,
                  —   zöld: rendeltetésszerű működés.
                  A kék szín csak a távolsági fény visszajelző lámpájánál használható.

                  2.1.5.

                  A szimbólumok megjelölése és megjelenítése

                                 1. ábra

                                 A fényszóróműködtető készülék távolsági fényhez

                              A visszajelző lámpa színe: kék.

                                 2. ábra

                                 A fényszóróműködtető készülék tompított fényhez

                              A visszajelző lámpa színe: zöld.

                                 3. ábra

                                 Menetirányjelző

                                 Megjegyzés: ha a bal és jobb oldali menetirányjelzőhöz külön visszajelző tartozik, a két nyilat külön is lehet használni.
                              A visszajelző lámpa színe: zöld.

                                 4. ábra

                                 Veszélyjelző lámpa (elakadásjelző)

                              Két lehetőség van:

                                          —

                                          a megjelöléshez a szöveg mellett szimbólum elhelyezése
                                          ellenőrző lámpa színe: piros
                                          vagy

                                          —

                                          a 3. ábrán bemutatott két menetirányjelző nyíl egyidejű villogása.

                                 5. ábra

                                 Kézi működtetésű hidegindító készülék (szivató)

                              A visszajelző lámpa színe: borostyán.

                                 6. ábra

                                 Hangjelző berendezés.

                                 7. ábra

                                 Tüzelőanyagtartály-töltési szintjelző

                              A visszajelző lámpa színe: borostyán.

                                 8. ábra

                                 A motorhűtő folyadék hőmérsékletjelzője

                              A visszajelző lámpa színe: piros.

                                 9. ábra

                                 Akkumulátortöltési-állapotjelző

                              A visszajelző lámpa színe: piros.

                                 10. ábra

                                 Kenőanyagnyomás-jelző

                              A visszajelző lámpa színe: piros.

                                 11. ábra

                                 Ködfényszóró (3)

                              A visszajelző lámpa színe: zöld.

                                 12. ábra

                                 Hátsó helyzetjelző ködlámpa (3)

                              A visszajelző lámpa színe: borostyán.

                                 13. ábra

                                 Működtető készülék a gyújtáshoz vagy a kiegészítő járulékos motorleállító készülékhez, „KI” helyzet

                                 14. ábra

                                 Működtető készülék a gyújtáshoz vagy a kiegészítő járulékos motorleállító készülékhez „BE” helyzet

                                 15. ábra

                                 Világításkapcsoló

                              A visszajelző lámpa színe: zöld.

                                 16. ábra

                                 Oldalsó helyzetjelző lámpák

                                 Megjegyzés: Ha nincs külön kapcsoló, a 15. ábrán látható szimbólummal lehet jelölni.
                              A visszajelző lámpa színe: zöld.

                                 17. ábra

                                 Üresjárat jelzése

                              A visszajelző lámpa színe: zöld.

                                 18. ábra

                                 Elektromos indító (önindító)

                                             (1)

                                          A bekeretezett területek egyszínűek lehetnek.

                                             (2)

                                          A szimbólum sötétre színezett részét körvonalai pótolhatják; ebben az esetben a rajzon fehérrel feltüntetett részt sötétre kell színezni.

                                             (3)

                                          Ha egy kezelőszerkezettel működtetik a ködfényszórót és a hátsó ködlámpát is, akkor a ködfényszóró szimbólumát kell használni.

         Függelék

            A 2.1.5. pontban ismertetett szimbólumok alapmintájának felépítése

         Az alapminta a következőket foglalja magában:

                     1.

                     egy alapnégyzet, 50 mm-es oldalhosszúsággal, ez az oldalhosszúság az eredeti „a” névleges értékének felel meg;

                     2.

                     egy 56 mm átmérőjű alapkör, amelynek körülbelül akkora a területe, mint az alapnégyzeté (1);

                     3.

                     egy második kör, 50 mm átmérővel, amelyet az alapnégyzet foglal magában (1);

                     4.

                     egy második négyzet, amelynek sarkai az alapkörön (2) fekszenek, és oldalai párhuzamosak az alapnégyzetével (1);

                     5. és 6.

                     két négyszög ugyanakkora területtel, mint az alapnégyzet (1), amelyeknek az oldalai merőlegesek egymásra, és úgy vannak elhelyezve, hogy azok az alapnégyzet szemközti oldalait egymással szimmetrikus pontokban metszik;

                     7.

                     egy harmadik négyzet, amelynek oldalai az alapnégyzet (1) és az alapkör (2) metszési pontjaihoz képest 45°-os szögben futnak, ebből adódik az alapminta legnagyobb vízszintes és függőleges mérete;

                     8.

                     egy szabálytalan nyolcszög, olyan egyenesekből áll, amelyek a négyzet (7) oldalaival 30°-os szöget zárnak be.

               Az alapmintát 12,5 mm-es osztású olyan raszterre vitték fel, amely egybeesik az alapnégyzettel (1).

      II. MELLÉKLET

         1. függelék

            Motorkerékpár és segédmotoros kerékpár kezelőszerveinek, ellenőrző és visszajelző lámpáinak jelölésére vonatkozó adatközlő lap

         (az EK-alkatrész-típusjóváhagyási kérelemhez kell csatolni, ha azt a jármű EK-típus-jóváhagyási kérelemétől elkülönülten nyújtják be)
         Sorszám (a kérelmező adja meg):
         A motorkerékpár- és segédmotoroskerékpár-típus kezelőszerveinek, ellenőrző és visszajelző lámpáinak jelölésére vonatkozó EK-alkatrész-típusjóváhagyási kérelem tartalmazza a 2002/24/EK irányelv 1. részének A. szakasza II. melléklete alatti pontokban meghatározott adatokat:

                     —

                     0.1.,

                     —

                     0.2.,

                     —

                     0.4–0.6.,

                     —

                     9.2.1.

         2. függelék
         A hatóság megnevezése

            EK-alkatrész-típusjóváhagyás motorkerékpárok és segédmotoros kerékpárok kezelőszerveinek, ellenőrző és visszajelző lámpáinak megjelölésére

         MINTA
         A műszaki szolgálat … számú jegyzőkönyve … Date: …
         EK-alkatrész-típusjóváhagyás száma: … a kiterjesztés száma …

                     1.

                     A jármű márkajele …

                     2.

                     A jármű tipusa, adott esetben kivitelei és változataí …

                     3.

                     A gyártó neve és címe …

                     4.

                     A gyártó megbízottjának (ha van) neve és címe …
                     …

                     5.

                     A járművet vizsgálatra bemutatták …

                     6.

                     EK-alkatrész-típusjóváhagyás megadva/elutasítva (1)

                     7.

                     Hely …

                     8.

                     Kelt …

                     9.

                     Aláírás …

         (1)  A nem kívánt rész törlendő.

      III. MELLÉKLET
      A   RÉSZ

         A hatályon kívül helyezett irányelv és annak módosítása

         (a 6. cikkben említve)

                  A Tanács 93/29/EGK irányelve

                  (HL L 188., 1993.7.29., 1. o.)

                  A Bizottság 2000/74/EK irányelve

                  (HL L 300., 2000.11.29., 24. o.)

            B   RÉSZ

         A nemzeti jogba való átültetésre és alkalmazásra előírt határidők listája

         (a 6. cikkben említve)

                  Irányelv

                  Átültetés határideje

                  Alkalmazás napja

                  93/29/EGK

                  1994. december 14.

                  1995. június 14. (1)

                  2000/74/EK

                  2001. december 31.

                  2002. január 1. (2)

         (1)  Összhangban a 93/29/EGK irányelv 5. cikke (1) bekezdésének harmadik albekezdésével:

         „Az első albekezdésben megadott időponttól kezdve a tagállamok a kezelőszervekre, ellenőrző és visszajelző lámpák jelölésére vonatkozó okokból nem tilthatják meg azoknak a járműveknek az első forgalomba helyezését, amelyek megfelelnek ennek az irányelvnek.”

      Az említett nap 1994. december 14.; lásd a 93/29/EGK irányelv 5. cikk (1) bekezdésének első albekezdését.

         (2)  Összhangban a 2000/74/EK irányelv 2. cikkével:

         „1.   2002. január 1-jei hatállyal a tagállamok a kezelőszerveivel, ellenőrző és visszajelző lámpáival kapcsolatos okokból:

                     —

                     nem tagadhatják meg egy motorkerékpár- vagy segédmotoroskerékpár-típusra vonatkozó EK-típusjóváhagyás megadását, vagy

                     —

                     nem tilthatják meg motorkerékpárok és segédmotoros kerékpárok nyilvántartásba vételét, értékesítését vagy forgalomba helyezését,

               amennyiben a kezelőszervek, ellenőrző és visszajelző lámpák jelölése megfelel az ezen irányelvvel módosított 93/29/EGK irányelv követelményeinek.
         2.   2002. július 1-jétől kezdve a tagállamok megtagadják az EK-típusjóváhagyás megadását a kezelőszervek, ellenőrző és visszajelző lámpák jelölésével kapcsolatos okok alapján minden új motorkerékpár- és segédmotoroskerékpár-típusra, ha az ezen irányelvvel módosított 93/29/EGK irányelv követelményei nem teljesülnek.”

      IV. MELLÉKLET

         MEGFELELÉSI TÁBLÁZAT

                  A 93/29/EGK irányelv

                  A 2000/74/EK irányelv

                  Ezen irányelv

                  1. és 2. cikk

                  1. és 2. cikk

                  3. cikk, első bekezdés

                  3. cikk, (1) bekezdés

                  3. cikk, második bekezdés

                  3. cikk, (2) bekezdés

                  4. cikk, bevezető mondatrész

                  4. cikk, bevezető mondatrész

                  4. cikk, első francia bekezdés

                  4. cikk, a) pont

                  4. cikk, második francia bekezdés

                  4. cikk, b) pont

                  5. cikk, (1) bekezdés

                  —

                  2. cikk (1) bekezdés

                  5. cikk, (1) bekezdés

                  2. cikk (2) bekezdés

                  5. cikk, (2) bekezdés

                  5. cikk, (2) bekezdés

                  5. cikk, (3) bekezdés

                  —

                  6. és 7. cikk

                  6. cikk

                  8. cikk

                  I. és II. melléklet

                  I. és II. melléklet

                  —

                  III. melléklet

                  —

                  IV. melléklet


title: A Bizottság 94/78/EK irányelve (1994. december 21.) a gépjárművek kerékdobjaira vonatkozó 78/549/EGK tanácsi irányelvnek a műszaki fejlődéshez történő hozzáigazításáról

text:
Fontos jogi nyilatkozat

|

31994L0078

Hivatalos Lap L 354 , 31/12/1994 o. 0010 - 0015 finn különkiadás fejezet 13 kötet 27 o. 0080  svéd különkiadás fejezet 13 kötet 27 o. 0080

		A Bizottság 94/78/EK irányelve(1994. december 21.)a gépjárművek kerékdobjaira vonatkozó 78/549/EGK tanácsi irányelvnek a műszaki fejlődéshez történő hozzáigazításárólAZ EURÓPAI KÖZÖSSÉGEK BIZOTTSÁGA,tekintettel az Európai Közösséget létrehozó szerződésre,tekintettel a legutóbb a 93/81/EGK bizottsági irányelvvel [1] módosított, a gépjárművek és pótkocsijaik típusjóváhagyására vonatkozó tagállami jogszabályok közelítéséről szóló 1970. február 6-i 70/156/EGK tanácsi irányelvre [2] és különösen annak 13. cikke (2) bekezdésére,tekintettel a gépjárművek kerékdobjaira vonatkozó tagállami jogszabályok közelítéséről szóló 1978. június 12-i 78/549/EGK tanácsi irányelvre [3] és különösen annak 4. cikkére,mivel a 78/549/EGK irányelv az EK-típusjóváhagyási eljárás egyik külön irányelve, amelyet a 70/156/EGK irányelv hozott létre; mivel, következésképpen, a 70/156/EGK irányelvben a járműrendszerekkel, alkatrészekkel és önálló szerelési egységekkel kapcsolatosan megállapított rendelkezések ezen irányelvre is vonatkoznak;mivel különösen a 70/156/EGK irányelv 3. cikkének (4) bekezdése és 4. cikkének (3) bekezdése előírja, hogy minden egyes külön irányelvhez mellékelni kell az említett irányelv I. mellékletének megfelelő, részletes adatokat tartalmazó adatközlő lapot és a VI. mellékletnek megfelelő típusbizonyítványt, annak érdekében, hogy a típusjóváhagyás elektronikus úton legyen végezhető;mivel a négykerék-meghajtású személygépkocsik száma állandóan nő, így az állandó, vagy automatikus kapcsolatú, és a gépkocsivezető által működtetett négykerék-meghajtás tekintetében is; mivel e személygépkocsiknál tekintettel a műszaki fejlődésre felül kell vizsgálni bizonyos tervezési és üzemeltetési jellemzőket, és módosítani kell a 78/549/EGK irányelv bizonyos rendelkezéseit, hogy megfeleljenek a jelenlegi és jövőbeli piaci helyzetnek és a szakszerű tervezési, gyártási és biztonságos üzemeltetési gyakorlatnak;mivel ezen irányelv rendelkezései megfelelnek a 70/156/EGK irányelv által létrehozott, az irányelveknek a műszaki fejlődéshez való hozzáigazításával foglalkozó bizottság véleményének,ELFOGADTA EZT AZ IRÁNYELVET:1. cikkA 78/549/EGK irányelv a következőképpen módosul:1. Az irányelv 1. cikkében "(meghatározása a 70/156/EGK irányelv I. mellékletében szerepel)" szavak helyébe a következők lépnek "(meghatározása a 70/156/EGK irányelv II. A mellékletében szerepel)".2. Az I. és II. melléklet e melléklet l., 2. és 3. pontjának megfelelően változik.3. A III. melléklet e melléklet 4. pontjával egészül ki.2. cikk(1) 1995. július 1-jétől kezdve a tagállamok kerékdobokkal kapcsolatos okokból:- nem tagadhatják meg sem az EGK-típusjóváhagyás kiadását, sem a nemzeti típusjóváhagyás kiadását egy járműtípusra,- nem tilthatják meg a járművek értékesítését, nyilvántartásba vételét vagy forgalomba helyezését,ha a sárvédők eleget tesznek az ezen irányelvvel módosított 78/549/EGK irányelv követelményeinek.(2) 1996. január 1-jétől kezdve a tagállamok- nem adhatnak ki az EGK-típusjóváhagyást, és- megtagadhatják nemzeti típusjóváhagyás kiadását,egy járműtípus kerékdobjaira vonatkozó okokból, ha nem teljesülnek az ezen irányelvvel módosított 78/549/EGK irányelv követelményei.3. cikk(1) A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek 1995. július 1. előtt megfeleljenek. Erről haladéktalanul tájékoztatják a Bizottságot.Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozások módját a tagállamok határozzák meg.(2) A tagállamok közlik a Bizottsággal nemzeti joguknak azokat a főbb rendelkezéseit, amelyeket az ezen irányelv által szabályozott területen fogadnak el.4. cikkEz az irányelv az Európai Közösségek Hivatalos Lapjában való kihirdetését követő huszadik napon lép hatályba.Kelt Brüsszelben, 1994. december 21-én.a Bizottság részérőlMartin Bangemanna Bizottság tagja[1] HL L 264., 1993.10.23., 49. o.[2] HL L 42., 1970.2.23., 1. o.[3] HL L 168., 1978.6.26., 45. o.--------------------------------------------------MELLÉKLET1. Az irányelv közvetlenül az"I. melléklet"címét megelőzően a következőkkel egészül ki:"A mellékletek jegyzékeI. melléklet | Általános követelmények, különleges követelmények, hóláncok alkalmazása, EGK-típus-jóváhagyási kérelem, EGK-típusjóváhagyás kiadása, jóváhagyások módosítása, a gyártás megfelelőssége. |II. melléklet | Adatközlő lap |III. melléklet | Típusbizonyítvány" |2. Az I. melléklet a kővetkezőképpen módosul:a) Az I. melléklet a következő címmel egészül ki:"ÁLTALÁNOS KÖVETELMÉNYEK, KÜLÖNLEGES KÖVETELMÉNYEK, HÓLÁNCOK ALKALMAZÁSA, EGK-TÍPUS-JÓVÁHAGYÁSI KÉRELEM, EGK-TÍPUSJÓVÁHAGYÁS KIADÁSA, JÓVÁHAGYÁSOK MÓDOSÍTÁSA, GYÁRTÁSMEGFELELŐSÉG."b) A 2.1. pont helyébe a következő lép:"2.1. A kerékdobok a menetkész járműnél (lásd a II. melléklet 2.6. pontot), egy utassal az első ülésen és a kerekek egyenes helyzeténél eleget tesznek a következő feltételeknek."c) A 2.1.1. pont helyébe a következő lép:"2.1.1. Abban a részben, amely a kerékközép előtti 30°-os és mögötti 50°-os radiális síkban képződik (lásd az 1. ábrát), a kerékdobok teljes szélességének (q) legalább elegendőnek kell lennie ahhoz, hogy a gumiabroncsok teljes szélességét (b) lefedjék a gumiabroncs/kerék kombinációjának szélsőséges esetei figyelembevételével, ahogy azt a gyártó meghatározza, és ahogy az a III. melléklet függelékének 1.3. pontjában fel van tüntetve. Ikerkerekek esetében a két gumiabroncs teljes szélességét kell figyelembe venni."d) A 3.1. pont helyébe a következő lép:"3.1. A csak két hajtott kerékkel rendelkező gépjárműveknél a gyártó tanúsítja, hogy a gépjármű olyan kialakítású, hogy e járműtípus legalább egyik hajtott kerekére jóváhagyott kerék- és gumiabroncs típusokra legalább egy hólánctípust fel lehet szerelni. A gépjárműhöz alkalmazható hólánc/gumiabroncs/kerék kombinációt a gyártónak kell megadnia és a III. melléklet függelékének 1.2. pontjában feltüntetnie."e) A 3. pont a következő új 3.2. és 3.3. ponttal egészül ki:"3.2. A négykerék-meghajtású gépjárműveknél, beleértve azokat a gépjárműveket is, amelyeknél egy hajtott tengely manuálisan vagy automatikusan lekapcsolható, a gyártó tanúsítja, hogy a jármű olyan kialakítású, hogy legalább egy kerék- vagy gumiabroncs típusra, ami e gépjárműtípus legalább egy állandóan hajtott tengelyére engedélyezett, legalább egy hólánctípust lehet felszerelni. A hólánc/gumiabroncs/kerék kombinációt, amely alkalmas arra a gépjárműre és a hajtott kerekekre, amelyekre ezeket a hóláncokat fel lehet szerelni, a gyártónak kell megadnia és a III. melléklet függelékének 1.2. pontjában feltüntetnie.3.3. Az EGK-típusjóváhagyásnak megfelelő sorozatba tartozó minden jármű használati utasítással kell, hogy rendelkezzen arra vonatkozóan, hogy milyen hólánctípus vagy -típusok használhatók."f) A 4.1. pont helyébe a következő rendelkezés lép:"4.1. A gépjárművek EGK-típusjóváhagyási kérelmet kerékdobokra vonatkozóan a 70/156/EGK irányelv 3. cikk (4) bekezdése értelmében a gyártónak kell benyújtania."g) A 4.2. pont helyébe a következő rendelkezés lép:"4.2. Az adatközlő lap mintája a II. mellékletben található."h) A 4.2.1. és 4.2.2. pontot el kell hagyni.i) Az irányelv következő 5., 6. és 7. ponttal egészül ki:"5. EGK-TÍPUSJÓVÁHAGYÁS MEGADÁSA5.1. Ha a vonatkozó követelmények teljesültek, akkor a 70/156/EGK irányelv 4. cikk (3) bekezdése alapján az EGK-típusjóváhagyást meg kell adni.5.2. Az EGK-típusbizonyítvány egy mintája a III. mellékletben van megadva.5.3. Minden jóváhagyott járműtípusnak egy, a 70/156/EGK irányelv VII. mellékletének megfelelően jóváhagyási számot kell adni. Ugyanaz a tagállam ugyanazt a számot nem adja ki egy másik járműtípusra.6. A TÍPUS ÉS A JÓVÁHAGYÁSOK MÓDOSÍTÁSAI6.1. Az ezen irányelv alapján a jóváhagyott típus módosításaira a 70/156/EGK irányelv 5. cikkének rendelkezései vonatkoznak.7. GYÁRTÁSMEGFELELŐSÉG7.1. A gyártás megfelelőségének biztosítására az intézkedéseket a 70/156/EGK irányelv 10. cikkében megállapított rendelkezéseknek megfelelően kell megtenni."3. A II. melléklet helyébe a következő szöveg lép:"II. MELLÉKLETAdatközlő lap…a legutóbb a……/……./EGK irányelvvel módosított 78/549/EGK irányelv, a kerékdobokra vonatkozó EGK-típusjóváhagyás a 70/156/EGK tanácsi irányelv I. melléklete értelmében.A következő adatokat, ha alkalmazható, a tartalomjegyzékkel együtt három példányban kell benyújtani. Minden rajzot, ezeknek megfelelő léptékben és elegendő részletességgel A4-es méretben vagy A4-es méretre összehajtogatva kell rendelkezésre bocsátani. A fényképeknek, ha alkalmazható, elegendő részletet kell mutatniuk.Ha a járművek, alkatrészek vagy önálló szerelési egységek elektronikus működtetésűek, akkor ezek működéséhez szükséges adatokat is meg kell adni.0. ÁLTALÁNOS KÖVETELMÉNYEK0.1. Gyártmány (a gyártó kereskedelmi megnevezése):0.2. Típus és általános kereskedelmi leírás/leírások:0.3. Típusazonosító jelölések, amennyiben vannak a járművönb:0.3.1. A jelölések elhelyezkedése:0.4. Járműkategória c:0.5. A gyártó neve és címe:0.8. Az összeszerelő üzem/üzemek címe/címei:1. A JÁRMŰ ÁLTALÁNOS KIALAKÍTÁSI JELLEMZŐI1.1. A reprezentatív jármű fényképei és/vagy rajzai:1.3. Tengelyek és kerekek száma:1.3.1. Az iker-gumiabroncsos tengelyek száma és helye:2. TÖMEGEK ÉS MÉRETEKe(kilogrammban és mm-ben) (hivatkozás a rajzra, ha lehetséges)2.4. A jármű fő méretei (legnagyobb méretek)2.4.1. A felépítmény nélküli alvázraAz ezen adatközlő lapon alkalmazott pontszámok és lábjegyzetek megfelelnek a 70/156/EGK irányelv I. mellékletének.A nem megfelelő törlendő.2.4.1.3. Magasság (terheletlenül) [1] (szintszabályozós felfüggesztésnél rendes menethelyzetben):2.4.2. Felépítménnyel rendelkező alvázra2.4.2.3. Magasság (terheletlenül)1 (szintszabályozós futóműnél rendes menethelyzetben):2.6. A felépítménnyel rendelkező jármű tömege menetkész állapotban vagy a vezetőfülkés alváz tömege, ha a felépítményt nem a gyártó szereli fel (hűtőfolyadékkal, kenőanyagokkal, tüzelőanyaggal, szerszámokkal, pótkerékkel és gépjárművezetővel):6. FELFÜGGESZTÉS6.6. Gumiabroncsok és kerekek6.6.1. Kerék/gumiabroncs kombináció/kombinációk (A gumiabroncsokra a méretjelöléseket, a legkisebb teherbírást és a legkisebb sebességosztályt, a kerektárcsára a méretét és a perem mélységet.)6.6.1.1. Tengelyek:6.6.1.1.1. 1. tengely:6.6.1.1.2. 2. tengely:6.6.1.1.3. 3. tengely:6.6.1.1.4. 4. tengely:6.6.4. Az első és/vagy hátsó tengelyen a gyártó ajánlása szerint a járműtípushoz alkalmazható lánc/gumiabroncs/kerék-kombináció:9. FELÉPÍTMÉNY9.1.6. Kerékdobok9.1.6.1. A jármű rövid leírása kerékdobok tekintetében:9.1.6.2. A kerékdobok és ezek járművön való elrendezésének részletes rajzai, amelyeken láthatók a 78/549/EGK irányelv I. mellékletének I. ábráján meghatározott méretek gumiabroncs/kerék kombinációk szélsőértékeinek figyelembevételével."4. Az irányelv a következő III. melléklettel egészül ki:"III. MELLÉKLET+++++ TIFF ++++++++++ TIFF +++++""Függeléka…sz. EGK-típusbizonyítványa jármű típusjóváhagyására vonatkozóan, tekintettel a legutóbb a…../………../EGK irányelvvel módosított 78/549/EGK irányelvre.1. Kiegészítő adatok1.1. A jármű rövid leírása kerékdobok tekintetében:1.2. A gyártó által megadott hólánc/gumiabroncs/kerék méretkombináció az első és/vagy a hátsó tengelyen:1.3. A gyártó által megadott gumiabroncs/kerékméret kombináció(i), valamint a bemélyedés mértéke:5. Megjegyzések.""(1) A nem megfelelő törlendő.(2) Tartalmazza azokat a típusazonosító jelöléseket, amelyek a jármű, az alkatrész vagy az önálló szerelési egység típusleírásához e típusbizonyítvány szerint nem lényegesek, így ezek a jelölések a megfelelő bizonylatokban ‘?' jelzéssel szerepelnek (Példa: ABC?l23??).(3) A 70/156/EGK irányelv II. A. melléklet fogalommeghatározásának megfelelően."[1] A nem megfelelő törlendő.--------------------------------------------------